Diari Oficial de la Generalitat Valenciana


Sumari del DOGV 7395, del 04-11-2014 (2014/9912)

RESOLUCIÓ de 20 d'octubre de 2014, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per Resolució de 29 d'abril.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/9912


Data del document
:   20-10-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * funcionari

RESOLUCIÓ de 20 d'octubre de 2014, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per Resolució de 29 d'abril. [2014/9912]  
Vist l'expedient instruït a conseqüència del concurs de trasllats convocat per Resolució de 29 d'abril (BOE 19.05.2014), per a cobrir places vacants dels cossos o escales de Gestió Processal i Administrativa, Tramitació Processal i Administrativa i Auxili Judicial de l'administració de justícia.  
Esta direcció general, de conformitat amb el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial, amb l'article 43 i següents i amb la disposició derogatòria única del reglament d'ingrés, provisió de llocs de treball i promoció professional del personal funcionari al servici de l'administració de justícia, aprovat pel Reial Decret 1451/2005, de 7 de desembre, disposa:  
  
Primer  
Fer públiques en l'annex d'esta resolució les destinacions que amb caràcter definitiu han sigut adjudicades als funcionaris que han participat en el concurs de trasllats convocat per resolució de la data esmentada abans, que es corresponen amb les relacionades en l'annex I de la resolució de convocatòria i les resultes corresponents.  
  
  
Segon  
Excloure del concurs de trasllats els funcionaris que es relacionen en la pàgina web del Ministeri de Justícia ?www.mjusticia.gob.es?.  
  
Tercer  
Declarar caducades les instàncies presentades pels participants en este concurs que no han obtingut destinació, cosa per la qual no seran tingudes en compte en futurs concursos de trasllats.  
  
Quart  
Declarar desertes les places no adjudicades en este concurs, que es cobriran per funcionaris de nou ingrés llevat que, per necessitats del servici, es pretenguen amortitzar. També podran anunciar-se novament com a vacants en concurs ordinari en el cas que no es convoquen oposicions o que l'oferta pública d'ocupació que corresponga no faça necessari l'anunci de totes les desertes que hi ha.  
  
Quint  
Per als funcionaris que estiguen en actiu, en servicis especials o en excedència voluntària per l'atenció de familiars, i que no reingressen en cap dels cossos o escales a què es referix este concurs, sense que s'incloguen en eixe punt els funcionaris reingressats provisionals, el cessament haurà de fer-se en les dates que s'indiquen a continuació: Tramitació Processal i Administrativa, l'11 de novembre de 2014. Gestió Processal i Administrativa i Auxili Judicial, el 17 de novembre de 2014.  
  
Sext  
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies naturals següents al cessament si no hi ha canvi de localitat del funcionari, en els huit dies naturals següents si comporta canvi de localitat dins de la comunitat autònoma, i en els vint dies naturals si comporta canvi de comunitat autònoma, llevat de la Comunitat Autònoma de les Canàries, la Comunitat Autònoma de les Illes Balears, la Ciutat de Ceuta i la Ciutat de Melilla, en que serà d'un mes tant si el lloc de treball en les illes o en les ciutats és el d'origen com si és el de destinació. El termini possessori serà retribuït per l'administració competent respecte a la plaça obtinguda en concurs.  
Sèptim  
Si la Resolució comporta reingrés al servici actiu a l'Administració de Justícia en els cossos o escales de Gestió Processal i Administrativa, Tramitació Processal i Administrativa o Auxili Judicial, procedents de les situacions administratives d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, incloent-hi en este punt els funcionaris que estan adscrits provisionals, el termini possessori serà de vint dies naturals i s'haurà de computar des del dia de la publicació d'esta resolució en el Boletín Oficial del Estado. Este termini possessori no serà retribuït.  
  
En el cas que els funcionaris reingressats per mitjà d'este concurs estigueren adscrits provisionals en el cos o escala on reingressen, o en actiu en un altre cos o escala de l'Administració de Justícia, i no volgueren que s'interrompera la seua relació de servici amb l'administració de justícia, bastarà que dins del termini possessori de vint dies naturals prenguen possessió en el nou cos o escala, i se'ls considerarà cessats en l'antiga destinació amb la data immediatament anterior a la de la seua possessió en la nova plaça de reingrés. Per a això, atesa la necessitat de disposar del temps indispensable per a dur a terme la presa de possessió, podran sol·licitar a la gerència territorial de justícia de la seua destinació actual un permís retribuït de dos dies naturals si hi ha canvi de localitat, llevat dels casos en què hagen de desplaçar-se a les Canàries, les Illes Balears, Ceuta o Melilla. En este cas el permís podrà ser de fins a tres dies naturals, que caldrà que gasten, en tot cas, dins del termini possessori. La presa de possessió en la nova destinació es durà a terme durant els dies de permís indicats.  
La comunitat autònoma competent, o la gerència territorial que corresponga, els concedirà l'excedència d'ofici en el cos o escala de procedència si l'excedència es produïx en un cos o escala al servici de l'administració de justícia, en la destinació de la qual se'ls considerarà cessats amb la data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, a fi d'evitar la interrupció en la percepció dels seus havers.  
Amb caràcter general, els funcionaris interins que actualment ocupen les places que han sigut adjudicades, cessaran, llevat de supòsits excepcionals a determinar per la Direcció General de Justícia, que seran notificats individualment a cada òrgan judicial afectat, el dia 11 de novembre de 2014, en el cas del cos de Tramitació Processal i Administrativa i, el dia 17 de novembre de 2014 en el cas dels cossos de Gestió Processal i Administrativa i Auxili Judicial.  
No obstant això, en els casos de funcionaris que reingressen al servici actiu com a conseqüència de la resolució del concurs i de funcionaris adscrits provisionals que, igualment, obtinguen destinació com a conseqüència de la resolució del concurs, i prenguen possessió amb anterioritat a les dates esmentades anteriorment, els funcionaris interins afectats cessaran amb motiu de les esmentades preses de possessió  
Per a la formalització dels documents de cessament i/o presa de possessió, hauran de personar-se en les seus de la Conselleria de Governació i Justícia que es detallen a continuació i que corresponguen a la província on està destinada la plaça adjudicada:  
  
Direcció Territorial d'Alacant  
Rambla de Méndez Núñez, núm. 41-2a planta  
03567 Alacant  
  
Direcció Territorial de Castelló  
C/ Major, núm. 76  
12555 Castelló de la Plana  
  
Direcció General de Justícia  
Complex administratiu Nou d'Octubre. Torre 4, 2a planta  
C/ Castán Tobeñas, núm. 77  
46124 València  
  
Els horaris en què hauran de dur-se a terme les compareixences en les seus citades són els següents:  
Formalització dels cessaments:  
1. Tramitació Processal i Administrativa: 11 de novembre de 2014, d'11.00 a 14.00 hores.  
2. Gestió Processal i Administrativa i Auxili Judicial: 17 de novembre de 2014, d'11.00 a 14.00 hores.  
  
Formalització de les preses de possessió (en els dies de termini possessori):  
Horari: de 09.00 a 10.00 hores.  
Reingrés en altres cossos: de 09.00 a 10.00 hores.  
  
Octau  
Contra esta resolució podrà interposar-se un recurs potestatiu de reposició davant de la Direcció General de Justícia, en el termini d'un mes, o un contenciós administratiu davant dels jutjats contenciosos administratius de la ciutat de València en el termini de dos mesos comptats des de l'endemà que es publique en el Boletín Oficial del Estado.  
  
  
València, 20 d'octubre de 2014.- El director general de Justícia: Julián Ángel González Sánchez.